Kommer nadat 3 leerlinge in 1 week by skool gesteek is | Netwerk24
Wêreldrugby teen 'Virus-beker' gekant
Wêreldrugby het 'n voorstel afgekeur vir 'n nieamptelike Wêreldbekertoernooi volgende jaar wat daarop gemik is om die sport se finansies 'n hupstoot te gee.
Wiskunde G Gr. 12
Kommer nadat 3 leerlinge in 1 week by skool gesteek is
Deur Malherbe Nienaber 25 Augustus 2019 21:30
Die Wes-Kaapse departement van onderwys (WKOD) gaan met belanghebbendes in Mosselbaai vergader oor veiligheid nadat drie leerlinge in een week met skerp voorwerpe gesteek is.
Bronagh Hammond, WKOD-woordvoerder, het Saterdag bevestig dat daar twee voorvalle in die afgelope week was waar leerlinge op die terrein van 'n hoërskool in die kusdorp aangeval is.
"Donderdagmiddag was daar 'n geveg tussen 'n groep leerlinge op die skoolterrein. Hulle het verskeie wapens in hul besit gehad en twee leerlinge in gr. 9 en gr. 10 is gesteek. Die vorige dag is nog 'n leerling by die skool gesteek."
Volgens Hammond het amptenare van die WKOD Donderdagoggend die skool besoek om te bepaal watter ingrypings nodig is "omdat bendebedrywighede in die gemeenskap 'n baie negatiewe en gevaarlike uitwerking op die skoolomgewing het".
Die tweede voorval het later die dag ná die besoek plaasgevind.
"Die distrik reël 'n vergadering met belanghebbendes in die gemeenskap, die skoolbestuur, polisie en ouers om dié uiters kommerwekkende voorvalle te bespreek."